'n Geldige testament is belangrik - Jou Geld | Solidariteit WêreldJou Geld | Solidariteit Wêreld
Tuis › Artikels › 'n Geldige testament is belangrik
'n Geldige testament is belangrik
Die laaste ding waaraan 'n mens wil dink, is jou testament, maar met almal wat hierdie tyd van die jaar die besige paaie na hul vakansiebestemming aanpak, is dit dalk 'n goeie tyd om eers na jou testament te kyk. Maar dit is nie al rede nie ─ as jy onlangs geskei is, jou lewensmaat verloor het of eiendom gekoop het, is dit ook belangrik om hierna te kyk.
Jou testament is waarskynlik een van die belangrikste dokumente wat jy ooit sal teken. Dit bevat belangrike inligting oor al die bates wat jy oor die jare opgebou het, asook jou finale wense. Bowenal gee dit egter gemoedsrus vir hulle wat agterbly. Dit is baie belangrik dat jy 'n testament moet hê, maar dit is nog belangriker dat die testament moet voldoen aan die vereistes vir 'n testament om geldig te wees.
Baie mense glo dat 'n testament net vir welgesteldes bedoel is, maar al voer jy 'n beskeie bestaan is dit nog steeds belangrik om 'n testament op te stel.
Volg die stappe hieronder om seker te maak dat jy 'n geldige testament het.
Dit is nie raadsaam om jou eie testament op te stel nie, tensy jy 'n deskundige is. Gesels liewer met 'n adviseur of geakkrediteerde makelaar oor jou wense en ook die erfgename en begunstigdes wat jy in gedagte het.
Wenke om 'n testament op te stel
• Beplan jou testament só dat dit so eenvoudig as moontlik is.
• Maak seker jou testament is prakties. Moenie jou testament beskou as 'n dokument wat eers in werking sal tree wanneer jy 'n gevorderde ouderdom bereik het nie. Jy is miskien nie so gelukkig nie.
• Toets die inhoud van jou testament teen die kontant wat in jou boedel beskikbaar is.
• Wees prakties wanneer jy besluit hoe jou bates verdeel moet word. Dit is miskien nie raadsaam om jou bates gelykop tussen jou gade en kinders te verdeel nie, tensy jou hele boedel uit kontant bestaan.
• Vermy onbuigsame opdragte in jou testament.
• Benoem 'n voog indien daar minderjarige kinders is.
• Maak voorsiening vir onderhoud ingevolge 'n egskeidingsbevel. 'n Testamentêre trust word hiervoor aanbeveel.
• Dit is uiters noodsaaklik dat daar genoeg kontant in jou boedel is wanneer jy sterf. 'n Kontanttekort kan meebring dat bates noodgedwonge verkoop moet word.
• Dit is raadsaam om nie begrafnisreëlings in jou testament voor te skryf nie. Die testament word dikwels eers ná die begrafnis gelees. Dit is beter om hierdie wense met jou naasbestaandes te bespreek.
Stap 2: Kies 'n eksekuteur
Die benoeming van 'n eksekuteur is 'n groot verantwoordelikheid. Jy kan jou gade benoem, maar in die meeste gevalle is dit nie 'n goeie idee nie. Hy of sy kan emosioneel verpletter wees en nie gereed wees om belangrike finansiële besluite te neem nie.
Indien jou gade nie weet wat om in hierdie omstandighede te doen nie, sal hy of sy nie die beste advies of diens soek nie. Jou gade sal miskien ook blootgestel word aan iemand wat net op eie belang ingestel is. Gewoonlik sal die meester van die hooggeregshof, wat ook die eksekuteur aanstel, daarop aandring dat 'n regsgeleerde of trustmaatskappy aangestel word.
As jy tevrede is met die bewoording van jou testament, teken die oorspronklike weergawe en laat dit teken deur twee getuies wat ouer as 14 is. Onthou, jy moet die testament in die teenwoordigheid van albei getuies teken en die getuies moet elke bladsy parafeer en op die laaste bladsy hul volle handtekening plaas.
• Enigiemand wat iets uit jou bestorwe boedel ontvang, en/of sy of haar gade
• Die eksekuteurs, trustees en voogde en/of hul gades
Indien jy byvoorbeeld Sanlam Trust as die eksekuteur of mede-eksekuteur van jou boedel benoem het, word jou oorspronklike, getekende testament in die testamentekluis bewaar totdat dit tyd is om jou boedel af te handel. Die meeste banke sal dit ook in bewaring hou teen betaling van 'n maandelikse bedrag.
Stap 5: Betaal jou bewaringsgeld
Vir 'n nominale bedrag per jaar word jou testament veilig bewaar en jy kry nog ander voordele, soos afslag op jou eksekuteursgeld vir boedels wat groter as R950 000 is wanneer Sanlam Trust jou boedel afhandel. Indien jy ouer as 65 is, hoef jy nie die bewaringsgeld te betaal nie.